La Conca obté diferents reconeixements als Premis Cambra Reus 2018 - Nova Conca\t\nLa Conca obté diferents reconeixements als Premis Cambra Reus 2018\nDivendres, 13 d'abril de 2018 a les 12:45h\nAquest dijous 12 d'abril s'ha celebrat l'entrega dels Premis Cambra de Reus 2018. La llista de premis es feia saber dies abans, de la mà del president de la Cambra, Isaac Sanromà, i el regidor de promoció econòmica de l’Ajuntament de Reus, Marc Arza, que van descobrir la relació d’empreses guardonades en motiu dels Premis Cambra. La gala que es feia a l’auditori Antoni Gaudí de fira de Reus amb l’assistència, com a màxima autoritat, del President del Parlament de Catalunya, Roger Torrent.\nEn la relació de premiats convé destacar empreses i institucions de la Conca de Barberà. Aquestes són:\nCV MÈDICA (reconeixements Empreses)\nEmpresa especialitzada en la fabricació de material mèdic d´un sol ús. Les seves línies de producte són: esponges i manyoples sabonoses, raspalls prequirúrgics, productes sanitaris i productes d´infermeria com protectors, cabestrells, suports, productes de subjecció, etc. Tota la seva fabricació la duen a terme a les seves instal·lacions de Sarral, a la Conca de Barberà, utilitzant matèria primera de primera qualitat i de proveïdors homologats.\nVINÍCOLA DE SARRAL (premis Enològics)\nL’any 1907, a conseqüència de la fil·loxera, es fundà el Sindicat Agrícola de Sarral i, posteriorment, el 1913, el Sindicat de Vinicultors de Sarral. L’any 1959 abmdues entitats es fusionaren creant la Cooperativa Vinícola de Sarral. Actualment la cooperativa agrupa 680 socis, que conreen 1.100 hectàrees de vinya a tots els pobles de la Conca de Barberà. La seva producció es de 10 milions de quilos de raïm i té capacitat tècnica per elaborar vins de gran qualitat. Així, l’any 1980 va començar l’elaboració de cava i actualment s’embotellen caves i vins amb D.O. Conca de Barberà i Catalunya, gairebé dos milions d’ampolles, moltes d’elles amb la seva marca “Portell”. Els socis, a través de la Secció de Crèdit, han donat suport durant tots aquests anys a les diverses inversions xifrades, en total, en 14 milions d’euros.\nCeller situat a Sarral, fundat el 1993 per l’Economista, Historiador, Politòleg i Enginyer Juan Vidri Mas, fill d’Indians que es van instaurar al Salvador. Vidri va recuperar les vinyes familiars i va adquirir nous terrenys a la Conca de Barberà, plantant varietats principalment franceses que va conèixer durant els seus viatges a França, sent el pioner a Espanya a plantar l’apreciada varietat Viognier. El celler es caracteritza per la cura en tots els processos de vinificació, creant vins reconeguts internacionalment com el Susel o el Saüc. Actualment és el seu fill, l’Enric Vidri Torres, qui està al càrrec del Celler, preservant el caràcter familiar i l’alta qualitat dels vins.\nCA LA COVA (premis Comercials)\nNegoci artesà familiar nascut a Vimbodí i Poblet el 1937, dedicat a la cansaladeriaxarcuteria. Actualment està liderat per la tercera generació, la Natàlia, que des del 2014 és membre de la Confraria del Gras i el Magre de Catalunya i forma part de la junta del Gremi de Carnissers de Tarragona. Tots els productes de Ca la Cova, estan fets artesanament amb carns de proximitat i primera qualitat. Es cuiden des de les elaboracions mes antigues, fins a les mes innovadores, i l’atenció al client és una premissa bàsica, escoltant-lo i assessorant-lo per oferir un producte adequat i de qualitat. L’obrador de Ca la Cova també s’obre als més petits per fer talles didàctics.\nHOSTATGERIA DE POBLET (premis Turisme)\nDins del recinte del gran Monestir de Poblet, declarat Patrimoni de la Humanitat de la Unesco el 1991, trobem L’Hostatgeria de Poblet inaugurada a l´any 2010 i que fou creada amb la voluntat de donar a conèixer al gran públic la Comunitat Cistercenca oferint així l’oportunitat de viure de prop la seva espiritualitat i el bagatge cultural i històric tant del recinte com de l´entorn que l´ envolta. Disposa de 42 habitacions amb sales de reunions, serveis de cafeteria i restaurant a més d´organització de visites, activitats i esdeveniments tant per a particulars com a empreses. Cal destacar que te el segell de Destinació familiar de la Agència Catalana de Turisme a més del Distintiu de garantia de qualitat ambiental concedit per Departament de Territori, Sostenibilitat i Medi Ambient.\nMUSEU DE LA VIDA RURAL DE L’ESPLUGA DE FRANCOLÍ (premis Honor)\nInstitució cultural privada creada l'any 1988 per la Fundació Carulla que pretén mostrar totes les característiques de la vida tradicional a les viles i pobles de 13 Catalunya, fent especial esment a la pagesia com a element primordialment destacat del món rural. Conté un variat fons de peces en exposició permanent relacionades amb la vida tradicional, la cultura, la pagesia, les arts i oficis artesanals. Les col·leccions del MVR estan dividides en diverses seccions instal·lades museogràficament per recórrer a través del temps i fins a l'actualitat el coneixement del món rural català.


2 min. València 09/01/2018 18:23\n651x366 Diverses dones exercint la prostitució a prop d'una carretera. / CÈLIA ATSET Diverses dones exercint la prostitució a prop d'una carretera. / CÈLIA ATSET\nAgents de la Guàrdia Civil de València van detenir ahir a Gandia (la Safor) a un jove de 25 anys com a suposat autor de l'atropellament de dues dones que exercien la prostitució. Les agressions s'haurien produït a les localitats de Catarroja (Horta Sud) i Favara (la Ribera Alta) provocant que en el primer cas la víctima presenti diversos traumatismes i en el segon que es trobi ingressada a l'Hospital de la Ribera amb ferides greus.\nEls successos van tenir lloc divendres passat quan l'home, de nacionalitat espanyola, hauria cercat els serveis d'aquestes dones després d'haver discutit amb la seva actual parella i amb la intenció de venjar-se.\nInicialment, la Guàrdia Civil de València va tenir coneixement de l'agressió i el robatori a una dona a Catarroja, a qui l'individu li va clavar cops en repetides ocasions. Posteriorment, se li va sumar l'avís de l'atropellament a Favara on el detingut va recollir a la noia i, després de mantenir una conversa amb ella i aquesta baixar del vehicle, la va envestir amb la part frontal del cotxe. La víctima va quedar estesa a terra i el conductor va fer marxa enrere, passant-hi amb el vehicle.\nAl detingut se li atribueix un delicte de temptativa d'homicidi a Favara, un delicte de robatori amb violència per agredir i sostreure les pertinences a Catarroja i un delicte de violència de gènere contra la seva parella.


València apaga edificis i monuments en l'Hora del Planeta\n26 de març de 2021 (12:29 CET)\npolicia local valencia torres\nL'Ajuntament de València apaga aquest dissabte 27 la il·luminació dels seus edificis i monuments més emblemàtics amb motiu de l'Hora del Planeta, una iniciativa d'àmbit mundial que enguany arriba sota el lema 'En l'hora del planeta connecta't amb la naturalesa'. L'apagada es durà a terme de 20.30 a 21.30 hores.\nApagaran les seues llums fins a 54 edificis repartits per tot el terme municipal, com els campanars de Carpesa, Borbotó i Massarrojos, el Parotet, les esglésies del Rosari en el Marítim o la de Patraix, les Torres de Serrans i de Quart, la Llotja o el mateix Ajuntament.\nUn any més, València s'adhereix a aquesta campanya internacional i ho fa "d'una manera sincera", ja que els objectius d'accelerar la transició ecològica de les ciutats, reduir les emissions de diòxid de carboni i treballar per un progrés sostenible són compartits per aquest govern municipal, que està abordant aqueixa transició de manera transversal.\n"Des de les administracions públiques tenim una gran responsabilitat de traslladar eixe compromís a la ciutadania amb accions simbòliques com aquesta, necessàries perquè el missatge arribe a la ciutadania", ressalta la regidora de Gestió de Recursos, Luisa Notario, en el comunicat municipal.\nL'apagada se suma a iniciatives desenvolupades en els últims anys, com la declaració d'emergència climàtica o el compromís amb les polítiques sostenibles com les que han permés fomentar les comunitats energètiques i l'autoconsum.\nL'Hora del Planeta de WWF és la major campanya de mobilització sobre medi ambient per a exigir una acció urgent pel clima i passar de les paraules als fets, amb una crida perquè cada persona, entitat o govern assumisca responsabilitats i s'involucre en el treball per un futur millor.


El món sencer en una cançó | Enderrock.cat\nConcert de Fito Páez a L'Auditori de Barcelona\nJordi Martí Fabra | 01/02/2019 a les 09:54h\nArxivat a: Enderrock, Fito Páez, L'Auditori, guitar bcn\nFito Páez va inaugurar aquest 31 de gener la trentena edició del Guitar BCN amb un piano i el més clàssic del seu repertori. A la sala gran de L'Auditori, amb les entrades exhaurides, hi havia molt de fan irreductible i moltes ganes de veure'l després d'anys d'absència a Barcelona, de manera que quan va aparèixer, somrient amb panxeta i botes vermelles, l'ambient ja estava prou caldejat. Va asseure's davant el piano de cua i es va posar a cantar "El mundo cabe en una canción", una d'aquelles composicions característiques on va enumerant tot el que l'ha marcat, de la música de Jobim a l'ambient familiar de les tietes, i que va marcar el camí de tota la nit: antologia de grans èxits perquè tothom els canti.\nPáez és un d'aquells artistes foguejats que encara poden trasbalsar un gran auditori i penjar tothom de les seves emocions durant dues hores. Abans de res, perquè ha sabut escriure unes lletres que connecten amb l'inconscient col·lectiu de milions de persones. Ell declara en els darrers temps que és una mena de xaman de barri, i és una definició força encertada. Només cal veure com es canten de memòria les seves lletres, plenes de cors i de ciutats.\nI després hi ha el refinament melòdic. A pesar de basar-se en una veu i un piano, el concert va ser una festassa d'exuberància musical, perquè, com acostuma a fer, l'artista de Rosario va anar ornant el seu material amb ecos dels Beatles i Piazzolla, del blues i del folklore. No hi ha espai per a l'avorriment i sí per a l'emoció a flor de pell. Fito, que canta sempre duent la gola al límit, va comentar que si no s'emociona no val la pena cantar.\nVan sonar els seus hits pop ("Mariposa teknicolor", "Thelma y Louise", "Circo Beat"), els seus himnes d'esperit coral ("Dar es dar", "Y dale alegría a mi corazón" i "Yo vengo a ofrecer mi corazón", cantada a capel·la), les seves melodies més líriques ("11 y 6", "Un vestido y un amor", "Bello abril"), aquest forat fosc i agre que és "La casa desaparecida" i, ja als bisos, "Al lado del camino", la cançó que, potser més que les altres, concentra tota la dimensió poètica i social de Fito Páez. I també hi va haver un regalet: una versió del "Ring Them Bells" de Bob Dylan, cantada primer en anglès i després en castellà, i dedicada a l'escriptor Rodrigo Fresán.\nEl festival Guitar BCN continuarà a diversos espais de Barcelona i el 15 de maig programarà un altre pes pesant de la música argentina, Andrés Calamaro, al Gran Teatre del Liceu.


La participació de 2,25 milions de persones consolida l'independentisme com una nova força capaç de conformar majories però no aconsegueix superar l'espai clàssic del catalanisme\nL'explosió sobiranista, que malgrat no ser hegemònica canvia radicalment el mapa de partits català, enfonsa les dues formacions que havien ocupat el centre durant tres dècades\n10/11/2014 - 02:14h\nArtur Mas ha votat a la escola Pia de Balmes. /ENRIC CATALÀ\n2.250.000 catalans han votat sobre el futur polític de Catalunya en un procés participatiu suspès pel Constitucional i, per tant, sense validesa jurídica. El 9-N s'ha convertit ja en la culminació d'aquesta primera part del procés català amb la major demostració de força independentista de la història, aconseguint un resultat que ronda els 1,8 milions de vots pel 'sí' que va rebre al seu dia el Estatut en el referèndum de 2006. El sobiranisme català ha obtingut noves forces per continuar amb el pols sobiranista amb l'Estat.\nLes llargues cues per votar, que han estat la imatge d'aquest diumenge, representen la fi un cicle. "Més de 2 milions de persones són una lliçó de democràcia en majúscules", ha destacat Mas en una inesperada compareixença davant els mitjans fregant la mitjanit. "Catalunya vol governar-se a si mateixa", ha sentenciat. El resultat que acabava de comunicar la vicepresidenta Joana Ortega demostrava que els partits del bloc per la consulta havien superat la prova del 9-N.\nEn un procés participatiu que ha tingut tots els impediments possibles per part de l'Estat i que ha estat objecte de bronca interna durant mesos, una participació que s'ha acostat als números d'eleccions i referèndums oficials recents permetia que el bloc dels sobiranistes tragués pit per defensar que l'aventura sobiranista tenia un suport social que ho justificava. Segons Junqueras, la jornada ha mostrat l'"anhel de justícia i de llibertat dels ciutadans de Catalunya", que es correspon amb el "mandat democràtic que els ciutadans han donat al seu Parlament". També Herrera defensava el 9-N assegurant que els catalans "s'han carregat de raons" per celebrar un referèndum vinculant en el futur. La diputada de la CUP Isabel Vallet ha reclamat "que ningú s'apropiï d'aquest èxit" ni ho usi per negociar un nou pacte d'encaix amb Espanya.\nEls sobiranistes tenien raons per estar contents. La confrontació democràtica pel dret a decidir que han mantingut els partits durant un any s'ha convertit en una participació de 2,25 milions de persones, una força capaç de conformar majories a Catalunya si es manifestés en unes eleccions autonòmiques o en un referèndum real. Amb tot, no es pot perdre de vista que els 2,25 milions de vots són només uns pocs més dels que van obtenir les forces del bloc sobiranista a les passades eleccions de 2012, i queden una mica per sota de la participació obtinguda en el referèndum de l'Estatut de 2006. Unes comparacions que, tot i ser forçades, no denoten que el terratrèmol independentista que ha suposat el Procés hagi provocat un corriment de terres capaç d'esdevenir una nova hegemonia. Ben al contrari, tot apunta a una convulsió interna del catalanisme, que ha virat cap a posicions clarament independentistes amb efectes limitats fora del seu espai. Pel que fa a noves majories socials pot no ser tant però, des del punt de vista del mapa de partits, representa un canvi sense precedents en tres dècades.\nEl procés sobiranista és un fenomen complex que ha ocupat, en aquesta primera etapa, més de dos anys. Cap foto fixa és suficient per abastar el que ha suposat, molt menys la d'aquest tancament en què Artur Mas ha aconseguit deixar als partits fora de joc utilitzant les mateixes armes que feien servir contra ell. A la recta final cap al 9-N, el líder de CiU ha estat capaç de presentar una alternativa a la consulta, rebaixada fins a resultar gairebé inofensiva per a l'Estat, però impossible de rebutjar per a la resta de sobiranistes. Esquerra i Iniciativa no han pogut fer res contra un pla que encaixava com anell al dit amb les aspiracions del moviment neoindependentista, crescut al calor d'un imaginari que ha santificat les urnes per sobre dels resultats.\nSi hi ha un guanyador en el 9-N, sense comptar totes les persones que han pogut materialitzar el desig de votar sobre el seu futur, aquest és Artur Mas. Ha colat el seu propi pla com l'únic possible, l'ha liderat i ha estat ell qui, personalment, ha portat a la gent les urnes que reclamaven. Però aquesta és només la foto fixa. La seqüència completa mostra un procés en què CiU ha perdut gairebé la meitat del seu electorat en 4 anys i ha deixat les relacions entre les seves dues meitats, CDC i UDC, penjant d'un fil.\nPer la seva part la resta de partits sobiranistes, tot i la descol·locació de les últimes setmanes per un pla B que no desitjaven però que s'han vist obligat a acceptar, no han sortit mal parats a la llum de la mateixa seqüència completa. ICV-EUiA ha mantingut el seu espai tradicional malgrat les tensions internes, i en un moment fins i tot va semblar apuntar una tendència ascedente a les enquestes, tot i que podem amenaci amb sufocar definitivament. La CUP s'ha consolidat al Parlament i s'ha mostrat útil com a expressió de l'espai de la esquerra independentista a les institucions. Però ha estat ERC qui ha capitalitzat amb més facilitat la implosió catalanista. El partit de Junqueras va aconseguir sobrepassar a CiU a les eleccions europees i s'ha fet amb un capital polític que s'ha notat a les urnes de cartró que s'han omplert de vots aquest 9-N.\nUn resultat que no dibuixa un nou full de ruta clar\nEl resultat del 9-N val per justificar les actuacions passades del bloc sobiranista, però no dibuixa cap full de ruta clar més enllà de continuar el pols. Ni el total de l''Sí-Sí' és aclaparador sobre el total del cens -el padró permetia votar a prop de 6,2 milions de persones-, ni el sobiranisme ha aconseguit que els partidaris de la unitat vagin a les urnes. Una consulta sobiranista tan rebaixada en garanties només podia ser font d'un mandat democràtic si reflectia una majoria incontestable, un objectiu que no ha aconseguit.\nL'independentisme català ha après aquest 9-N dues lliçons que li seran valuoses en l'etapa que ve, marcada per la irrupció d'opcions partidàries de la unitat d'Espanya de tall radicalment democràtic i per l'enfonsament dels partits tradicionals. La primera és que les urnes, que és el principi de la democràcia, són útils quan la societat les veu com l'única forma de dirimir les seves diferències. Si no s'ha arribat a aquesta fase, l'objectiu és arribar-hi. La segona és que els projectes de ruptura -i la independència d'un país ho és- només són possibles creant una hegemonia que surti molt més enllà dels límits polítics que està acostumada a manejar. Per la seva banda, l'Estat també ha après alguna cosa: A Catalunya l'independentisme no és una majoria passatgera, es consolida amb cada petita victòria i el 10-N està més a prop de guanyar que el 9-N.


Maria JosÃ© Torrente | Coaching Catalunya\nHome / Maria JosÃ© Torrente\nOn soc: Barcelona\nTelÃ¨fon:Â 655 426 991\nCom a PsicÃ²loga-coach t’acompanyo a realitzar algunes millores o canvis:\nVols parar i fer un canvi en la teva vida?\nVols conÃ¨ixer com resoldre els conflictes en la teva empresa?\nVols saber mÃ©s sobre els sistemes de treball?\nVols millorar la cohesiÃ³ del teu equip com a lider?\nVols sentir-te millor amb tu mateix i amb els altres?\nT’ofereixo la possibilitat de parar i fer un salt qualitatiu a la teva vida, descobrir que estÃ succeint en ella, re-iniciar el camÃ o comenÃ§ar un nou projecte i dissenyar conjuntament un full de ruta per sentir-te bÃ© amb tu mateix i amb les persones que et rodegen, sentint que tens major confianÃ§a.\nEn el teu procÃ©s podem treballar de forma presencial o telefÃ²nica.\nTreballarem junts des de la concepciÃ³ sistÃ¨mica. Saps que el mÃ³n Ã©s canvi constant, que tot canvi influeix i ens brinda grans oportunitats per seguir creixent?\nSi ets un buscador de tenir benestar en el treball i vols sentir-te bÃ© podem comenÃ§ar a treballar junts.\nSi ets un professional que vol guanyar confianÃ§a en tu mateix\nSi vols parar i conÃ¨ixer com arribar a assolir els teus objectius\nSi volsÂ millorar en el teu lideratge personal i professionals\nSi com a directiu vols ampliar el teu camps d’actuaciÃ³ per crÃ©ixer\nSi vols gestionar les teves emocions per atendre les situacions difÃcils\nSi ets persona apassionada i has perdut la il.lusiÃ³ i et trobes apagat\nSi com a professional vols millorar el teu benestar laboral\nHeÂ tingut la oportunitat de col.laborar i participar en petites, mitjanes i gran empreses i en organitzacions privades i pÃºbliques, aixÃ² m’ha permÃ¨s aprendre, conÃ¨ixer i aportar la meva experiÃ¨ncia en diferents entorns empresarials.\nM’agrada plantejar-me el treball com a repte personal i gaudir dels reptes he aconseguit una trajectÃ²ria professional que me em permet continuar afegint valor en projectes enfocats en la consultoria en interacciones humanes, formaciÃ³ en desenvolupament de competÃ¨ncies iÂ coaching professional i d’ equips.\nSoc una persona entusiasmada i compromesa amb els projectes personals i professionals. Enamorada del mar, de la serenitat i de la pau, il.lusionada amb la psicologia del comportament i amb la voluntat de continuar acompanyant a les persones i empreses que necessiten recursos per crÃ©ixer en benestar laboral i personal.\nPsicÃ²loga coach certificada pel Col.legi de PsicÃ²legs de Barcelona. PsicÃ²loga per empreses i professionals.\nEstic en aquest camÃ fa 25 anys i en aquest temps, he gaudit i compartit molts somnis, objectius i experiÃ¨ncies amb moltes persones i empreses.\nEm vaigÂ licenciar en Psicologia del Treball i de les Organitzacions per la Universitat de Barcelona i mÃ©s endavant seguir amb els estudis per anar adquirint nous coneixements i eienes per afegir valor a les persones i organitzacions. Postgrau en Enginyeria de la FormaciÃ³ a la UPC,Â MÃ ster en Recursos Humans per la Universitat RamÃ³n Llull, MÃ ster en Coaching i Lideratge personal a la Universitat de Barcelona, MÃ ster en coaching sistÃ¨mic per European Association on Systemic Consultancy.\nVols una primera reuniÃ³ o entrevista per veure possibilitats?\nEn parlem en una primera cita presencial\nCorreu electrÃ²nic (*)


Cmp Man T-Shirt Blau comprar i ofertes a Trekkinn\nCmp - Roba home - Samarretes\nDescripció Cmp Man T-Shirt\nInterbloqueig de llum: 100% pl\nPes: 160 gr / m²\nInsereix: 88% pl 12% ea\nEstàs interessat en Cmp Man T-Shirt? En aquests moments el producte està en estoc a trekkinn, la teva botiga online de muntanya. A trekkinn trobaràs tot tipus de productes de muntanya de la marca Cmp. No esperis més i gaudeix del Cmp Man T-Shirt en molts pocs clics. Descobreix a trekkinn una àmplia varietat de material de muntanya avui mateix!\nCaracterístiques Cmp Man T-Shirt\nSostenibilitat Cmp Man T-Shirt\nMolt xula i còmoda\nLa dessuadora és molt bonica, queda força bé (en el meu cas la guia de talles funcionar bé) i és més calentita del que sembla. L'enviament a temps.\nexcel·lent relació qualitat-preu, mida perfecta, massa dolent que l’entrega de l’article fos una mica llarga.\nMolt agradable, fresca i s'adapta molt bé al cos\n8/10 qualita prezzo excel·lent\nPerfecta qualitat molt còmoda\nEquivalent a la mida\nBon dia! Quina seria la mida M?


Dilluns, 18 Juny 2018 07:32\nLlagostera ha celebrat aquest dissabte la XI edició de la Festa del Segar organitzada pel col·lectiu de Segadors i Segadores del municipi. El bon temps ha permès celebrar totes les activitats, entre elles la demostració de diverses modalitats del segar. Unes 200 persones hi han participat.\nAmb aquesta tradicional festa, Llagostera dona cada any la benvinguda a l’estiu i es prepara per celebrar la Festa del Batre prevista pel proper 14 de juliol.\nDijous, 14 Juny 2018 10:31\nAquest diumenge al Teatre Casino Llagosterenc actuarà el Cor Adult de l’Escola de Música i el taller de veu de Sant Feliu dirigits per Carme Lleixà i Gina Reyner. El concert tindrà lloc a les 12 h i comparà amb la participació de més de 40 cantaires.\nDissabte, 16 Juny 2018 09:34\nToni Navarro serà el cap de llista d’ERC a les municipals\nToni Navarro, l’actual portaveu d’ERC a l’Ajuntament de Llagostera, repetirà com cap de llista a les properes eleccions municipals. Navarro ha estat escollit per unanimitat, amb el suport de tots els vots, sense cap abstenció, en un procés de primàries on només s’hi ha presentat una única candidatura. L’acte de presentació ha tingut lloc aquest divendres al vespre a la sala polivalent del Centre Cultural Can Roig on hi han assistit un centenar de persones i ha comptat amb la participació del president del Grup Parlamentari d’ERC, Sergi Sabrià.\nDurant l’acte s’ha fet un repàs de la feina feta per ERC a l’Ajuntament de Llagostera fins a dia d’avui, on s’ha fet referència a les 25 mocions presentades de forma individualitzada o conjunta al llarg dels darrers 3 anys. Navarro ha explicat els eixos principals que centraran la línia de treball d’ERC entre els que en destaca la participació ciutadana, el respecte pel medi ambient, l'economia i el país.\nD’altra banda, s’ha oficialitzat la renovació de la junta de la secció local d’ERC que, a partir d’ara, presidirà la llagosterenca Glòria Malagon.\nDijous, 14 Juny 2018 19:47\nRecuperació d'un nou tram de la muralla de Llagostera\nAquest dijous s’han iniciat els treballs d’enderroc de la casa situada al carrer Processó número 14.\nL'edificació, amb superfície construïda d’uns 100m2, es trobava recolzada a la muralla medieval en el tram que envolta l'antic castell, on actualment s’hi ubiquen les dependències de l’Ajuntament de Llagostera.\nDijous, 14 Juny 2018 07:42\n"Viatges" del grup Sotrac nominada a convertir-se en la cançó de l'estiu\n"Viatges" del grup Sotrac, és una de les 50 cançons nominades a convertir-se en la cançó de l'estiu 2018. La iniciativa de Bonpreu-Esclat i Grup Enderrock busca quin serà el tema que més ens refrescarà a partir de la nit de Sant Joan i durant els mesos més calorosos de l'any. Podeu votar fins al dijous 20 de juny des d’aquí. El resultat es coneixerà l’endemà. Molta sort al grup llagosterenc.\nDimecres, 13 Juny 2018 23:04\nMés enllà del gran resultat assolit pel Llagostera he quedat meravellat de l’ambient viscut al pavelló, amenitzat amb la inconfusible veu del company periodista Carles Baldellou i l’entusiasme d’un públic i jugadors completament entregats. No hauria dit mai que un grapat de jugadors que miren d'introduir una pilota dins la porteria defensada per l'equip contrari em farien gaudir de valent. Espero i desitjo que tot plegat serveixi per recuperar el handbol a Llagostera desaparegut l’any 2014.\nDimarts, 12 Juny 2018 18:26\nHa mort José Martín Díaz\nHa mort José Martín Díaz de 71 anys, vidu de Maria Lourdes Ribero Díaz. La cerimònia religiosa serà el dijous dia 14 a les 5 de la tarda, a la parròquia de Llagostera\nDissabte, 09 Juny 2018 08:12\nCan Companyó Cat, l’empresa familiar que combina la tradició de les feines del camp amb les noves tecnologies per obtenir un oli d’oliva d'alta qualitat participa aquest cap de setmana al Benvinguts a Pagès 2018. La finca de Can Companyó està situada en els termes municipals de Llagostera i de Caldes de Malavella. L’accés a la finca és a través de la carretera comarcal C-35, en el punt quilomètric 94,5. El restaurant Slow Food Ca la Maria i la casa rural Can Serrà de Llagostera també hi participen oferint els seus serveis de restauració i allotjament, respectivament. Per a més informació podeu consultar el web http://benvingutsapages.cat


Més del 60% dels metges i metgesses amb fills menors tenen dificultats per conciliar la vida professional i familiar\nEl CoMB presenta un document amb propostes adreçades a les administracions, les patronals i les organitzacions sanitàries per facilitar la conciliació dels professionals\nEl relleu generacional previst per als propers anys implicarà l’entrada al sistema sanitari de molts metges i metgesses joves amb grans necessitats de conciliació\nVídeos de la roda de premsa\nEnvia'ns la teva aportació\nLa conciliació de la vida laboral, familiar i personal és un repte encara pendent entre el col·lectiu mèdic. Segons dades del CoMB, més del 60% dels professionals (tant homes com dones) de 30 a 49 anys tenen moltes dificultats per compaginar la seva feina amb l’atenció i cura dels fills. El CoMB considera prioritari donar resposta a les necessitats de conciliació del col·lectiu, tant per garantir el benestar emocional dels professionals com la qualitat de l’atenció que donen als pacients. Per aquest motiu, ha elaborat el document La conciliació de la vida laboral, familiar i personal de metges i metgesses, on proposa a l’Administració, les patronals i les organitzacions sindicals un conjunt de mesures adaptades a les especificitats del col·lectiu mèdic.\nSegons les dades de les quals disposa el Col·legi, malgrat que les dificultats per conciliar són igualment expressades per homes i dones, la realitat és que són les dones metgesses les que, com passa en altres àmbits professionals, s’acullen majoritàriament a les mesures que la llei preveu per facilitar l’atenció als fills i familiars dependents, fonamentalment pares i mares d’edat avançada. Aquesta circumstància no tan sols penalitza les metgesses pel que fa a les seves retribucions econòmiques, sinó que sovint suposa un greuge pel que fa al seu progrés professional.\nAquesta situació és especialment preocupant en un col·lectiu que, com el de metges, té un percentatge de dones que supera el 50%. Al CoMB, el 55,8% dels professionals en actiu són dones i aquesta proporció és superior entre els professionals menors de 45 anys, una franja d’edat en la qual hi ha dues dones en exercici per cada home.\nEl context que envolta la professió mèdica també obliga a abordar de manera urgent les necessitats de conciliació del col·lectiu. D’una banda, es preveu que en els propers quinze anys es jubilin fins a un terç dels professionals actualment en actiu. Això implicarà l’entrada al sistema de molts professionals joves, majoritàriament dones (a les facultats són gairebé el 70% de l’alumnat), amb edat d’iniciar els seus projectes de vida familiar i personal i, per tant, amb grans necessitats de conciliar.\nD’altra banda, el CoMB és conscient que la precarietat laboral que afecta molts professionals, especialment els més joves, ha esdevingut un obstacle perquè metges i metgesses puguin tirar endavant els seus projectes personals i familiars. Tal com el CoMB ja ha informat en altres ocasions, la inestabilitat laboral afecta la meitat dels professionals menors de 45 anys i dificulta l’accés, per exemple, a crèdits hipotecaris, contractes de lloguer, etc., a més de ser un impediment per poder acollir-se a les mesures de conciliació previstes per llei.\nLes mesures i el pla d’acció que proposa el CoMB inclouen propostes innovadores i aposten per trobar solucions adaptades a les necessitats de cada professional i de cada centre de treball. L’objectiu és aportar solucions per a homes i dones, ja que conciliar és una necessitat i una responsabilitat compartida. Aquestes són les principals mesures incloses al document:\n1. Propostes generals:\nPromoure el treball per objectius i abandonar la cultura del presentisme\nActuar sobre la precarietat laboral (millores salarials i eliminació de males pràctiques contractuals)\nPersonalitzar i adaptar a cada cas les mesures per facilitar la conciliació\nMantenir el poder adquisitiu de les metgesses embarassades\n2. Propostes per afavorir la flexibilitat horària i d’espai:\nPotenciar el teletreball (hi ha tasques que no requereixen presència física)\nAdaptació horària segons necessitats. Disposar d’hores recuperables per a necessitats familiars\nPromoure els bancs d’hores. Possibilitat d’acumular hores per disposar-ne en moments puntuals\n3. Mesures del CoMB:\nManteniment del programa d’ajuts per a la conciliació i la cura de familiars dependents (més de 1.000 ajuts anuals)\n4. Pla d’acció del CoMB:\nEstablir canals de comunicació amb administració, patronals, sindicats, etc. per abordar la conciliació de manera específica: elaborar plans de conciliació a les organitzacions sanitàries, promoure el funcionament per unitats de gestió, participar en el debat social de la Reforma Horària...\nElaboració d’una enquesta entre metges joves per conèixer amb detall com influeix la precarietat laboral en les dificultats per conciliar.\nCreació d’una Xarxa de Dones Metgesses que faciliti suport i assessorament en matèria de conciliació i desenvolupament professional.\nCreació d’un banc de bones pràctiques que permeti donar a conèixer i compartir experiències d’èxit sobre conciliació.\nInformació en gràfics\nGràfic 1. Pares de menors de 3 anys que s’han acollit a reducció de jornada i/o excedència amb motiu del seu naixement\nGràfic 2. Col·legiats que tenen força o molta dificultat per compaginar la vida professional amb la personal segons sexe\nGràfic 3. Col·legiats que tenen força o molta dificultat per compaginar la vida professional amb l’atenció i l’educació dels fills segons sexe i segons edat\nTaula 1. Proporció de dones en les diferents categories de carrera professional a l’Hospital Clínic 2010\nTaula 2. Homes i dones caps de servei hospitals ICS, en relació amb l’edat\nGràfic 4. Piràmide d’edat dels col·legiats menors de 65 anys segons gènere (n=28.196)\nLa impossible conciliació amenaça la qualitat assistencial dels metges - La Vanguardia 8/03/2017\nConciliar: una prioritat de la nova generació de metges - Diari ARA 8/03/2017\nCOMB presenta ideas para la conciliación familiar - Diario Médico 8/03/2017\nMés del 60% de metges amb fills menors té dificultats per conciliar - Aldia.cat 7/03/2017


La Nemui la lia al Japó (one more time): de febrer 2014\nSant Valentí, al Japó, és sinònim de regalar xocolata.\nPerò, a diferència dels països occidentals, a les noies japoneses no els importa especialment tenir o no xicot durant aquest dia sinó que són els nois els que es posen nerviosos.\nDoncs perquè són les noies, i només les noies, qui regalen xocolata als nois.\nLa tradició va estendre's pel país durant els anys 70, quan les empreses van empescar-se la història de què el dia de Sant Valentí era la ocasió perfecta perquè les noies declaressin el seu amor als nois regalant-los xocolata.\nPer això hi ha molts nois que es posen nerviosos, perquè si alguna vegada heu tingut l'experiència de ser l'única noia en no rebre rosa el dia de Sant Jordi, sabeu que no mola veure com els amics reben dolços i tu no...\nActualment, a banda del honmei-choco 本命チョコ, la xocolata que es regala al nois que t'agrada, hi ha principalment tres tipus de xocolata:\nla giri-choco 義理チョコ, “xocolata per obligació”, que és la que es compra per repartir entre els homes de la teva oficina.\nla tomo-choco 友チョコ, “xocolata d'amigues”, que es regalen entre les noies\nla jiko-choco 自己チョコ “xocolata per a un”, que és la xocolata que et compres a tu mateix per menjar-te sol. Una mica trist, però qui millor que tu sap quina és la teva xocolata preferida?\nEntre tanta xocolata, ja sigui per amor o per obligació, a alguna ment pensant japonesa se li va ocórrer: i per a les noies, què? Així que l'any 1980 es va establir que el 14 de març seria el Dia Blanc White Day ホワイトデー, dia en què els nois han de tornar el regal a les noies.\nPerò, en el cas dels nois, no cal que sigui xocolata, poden ser altres coses, però sempre han de ser d'un valor superior al regal que van rebre, almenys un 30% segons algunes revistes femenines.\nMalgrat tot, sembla que els comerciants no estan mai satisfets i sempre busquen la manera de continuar escurant la butxaca dels consumidors.\nI és que ara qui vol la seva part del pastís són les floristeries. Des de 2011, les associacions de floristes han començat la campanya Flower Valentine フラワーバレンタイン en què, oh, sorpresa!, volen que els nois també aprofitin el dia de Sant Valentí per demostrar a les seves xicotes com les estimen regalant-los flors.\nTot i que les flors per Sant Valentí encara no s'han fet molt populars, personalment crec que és donar una mica de temps perquè la idea vagi sedimentant. Fins i tot tenen un Mr. Flower Valentine, el jugador de futbol Kazuyoshi Miura.\nPot ser que el White Day tingui els seus dies compats?\nEtiquetes de comentaris: Flower Valentine, Sant Valentí, White Day


Catxoflino de sipia, cansalada, salsitxes, gambes i musclos | Recepta de cuina de Joan Corminas - RECEPTES.CAT\nCigrons amb verdures i hortalisses a la salsa Rigamonti\nPeix a la Rigamonti\nSenzill pastís de ceba\nCatxoflino de sipia, cansalada, salsitxes, gambes i musclos\nTípica de: Espanya → Palafurgell\nPeleu i piqueu les cebes, poseu-les a una paella amb oli d'oliva i aneu-les sofregint a foc lent, afegint aigua de tant en tant.\nHa de quedar molt fosca, el procés ha de durar aproximadament una hora. Reserveu.\nPeleu els tomàquets, traieu les llavors, piqueu-los i sofregiu-os en una paella amb un raig d'oli, d'oliva, sal i una mica de sucre.\nDeixeu-los reduir fins que quedin ben concentrats.\nNetegeu els musclos i obriu-los al vapor, guardeu l'aigua que deixen anar ben colada.\nEn una cassola poseu l'oli d'oliva i aneu fregint en el aquest ordre: les dues llesques de pa (reserveu-les per la picada), les gambes, les salsitxes i la cansalada (reserveu-les en un plat fons) i, finalment, la sípia tallada a trossos.\nQuan la sípia sigui al punt afegiu una cullerada de farina i feu un ros, tot seguit afegiu la ceba, el tomàquet i el got de vi blanc, deixeu reduir i afegiu la cansalada, les salsitxes i les gambes, i tot segui el brou de peix.\nSalpebreu lleugerament i deixeu coure tot junt uns cinc minuts.\nFeu la picada amb el pa fregit, els dos alls pelats, la branqueta de julivert, les avellanes, la salsa de la sípia ben colada, desfeu-la amb una mica de l'aigua dels musclos i afegiu-la al guisat.\nPoseu els musclos havent tret prèviament una de les dues closques i deixeu coure 2 minuts.\nTapeu i deixeu reposar 3 minuts.\nEl catxuflino és una paraula 100% palafrugellenca i serveix per descriure un plat elaborat amb diferents ingredients barrejats. Per dir-ho d’alguna manera el catxuflino es fa amb "el que hem pogut arreplegar a la nevera". Són variacions sobre el mateix tema. Necessites la improvització i la intuició com en el jazz. El catxoflino és un plat de subsistència, col.lectiu, imprevist, obert, recreatiu i festiu.\nDe catxoflinos en n'hi ha tants com volgueu imaginar\n- escamarlà/sastre (crustaci) /musclo/cloïsa/costella/mongeta/mandonguilla\nEnllaça aquesta recepta: Receptes.cat/recepta2372\n96 aportacions al fòrum


Ferienwohnung Schluchsee Schluchesee Alemanya - Ofertes d'hotels amb els MILLORS DESCOMPTES EN LÍNIA\nAm Riesenbuhl 3, Schluchsee Centre, Schluchesee, Alemanya, 79859 - Veure al mapa\nMés informació sobre Ferienwohnung Schluchsee\nDissenyat tant per oci com per negoci, Ferienwohnung Schluchsee està situat idealment a Schluchsee; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Ferienwohnung Schluchsee, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen habitació familiar, ascensor, biblioteca, saló, botigues a l'hotel.\nA més, totes les habitacions ofereixen una gran varietat de comoditats com ara piscina privada, calefacció, balcó/terrassa, ventilador, aparell de televisió per satisfer els clients més exigents. L'hotel ofereix meravelloses instal.lacions d'oci com centre esportiu, piscina coberta, esquí, buceig, pesca que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Ferienwohnung Schluchsee.\nTots els tipus de viatgers (43) Parelles (11) Famílies amb infants petits (26) Famílies amb infants grans (5) Grups (1)


Lucas Roca i el Horseball donen les darreres medalles per a la Delegació Catalana en el Campionat d’Espanya de Ponis 2014\nLes disciplines de Salt d’Obstacles i Horseball, han deixat noves medalles per la Delegació Catalana, amb un podi íntegrament català en Horseball i una medalla d’Or en Salt d’Obstacles, aconseguida per Lucas Roca en la categoria de Ponis C.\nEn aquesta edició, a la disciplina de Salt d’Obstacles, els catalans únicament van poder sumar una medalla, en una competició dominada bàsicament per genets de les comunitats valencianes i madrilenyes. El gran protagonista català de la disciplina va ser el genet Lucas Roca, que a lloms de Dorien Vd Eindhoven, va aconseguir la medalla d’Or després de realitzar un gran desempat amb un temps de 38.93 segons, sense cometre cap punt de penalització. L’amazona, Sílvia Diaz, que competia amb Jolie, va obtenir la segona posició, després d’aconseguir el millor temps del desempat amb un crono de 37.78 segons, però va cometre una errada penalitzant a l’amazona amb 4 punts de penalització que van ser determinants per adjudicar la medalla d’Or de la categoria. El podi de la prova, el va completar Inma Garcia amb Andryu amb un temps de 40.04 segons i 4 punts de penalització.\nDe la disciplina de Horseball, tres equips catalans van aconseguir les tres medalles en joc, certificant, un cop més, el domini català en aquesta disciplina. En aquest campionat d’Espanya de Clubs Sub-16, la medalla d’Or va ser per l’equip de El Serrat, l’Argent pel Club Hípic GT, mentre que el Bronze va ser per Mas Batlló Malla.\nAmb aquestes quatre medalles de la darrera jornada, la delegació catalana en aquest campionat d’Espanya tanca la seva participació amb un magnífic resultat, amb un balanç final de 21 medalles, igualant el registre aconseguit la temporada passada. En aquesta edició del 2014, Catalunya ha sumat un total de 21 medalles, de les que 9 han estat d’Or, 8 d’Argent i 4 de Bronze.


Brussel·les renya Espanya per l'elevat deute públic i privat i pel nivell d'atur - Diari de Girona\nBrussel·les renya Espanya per l'elevat deute públic i privat i pel nivell d'atur\nL'endeutament de les administracions supera àmpliament el llindar del 60% i el de les empreses i famílies depassa el 133% «La desocupació ha caigut ràpidament, però és molt alta i està per sobre dels nivells d'abans de la crisi», argumenta la Comissió Europea en el balanç de 2018\ne. press 17.12.2019 | 23:50\nEl ple del Parlament Europeu, reunit ahir, a Estrasburg, en sessió ordinària. dpa\nEl ple del Parlament Europeu, reunit ahir, a Estrasburg, en sessió ordinària.\nLa Comissió Europea va renyar Espanya, ahir, pels elevats nivells de deute tant públic com privat i per l'alta desocupació, especialment entre la població jove i menys qualificada, a pesar que la taxa d'atur s'ha reduït «ràpidament» durant els últims anys. Així consta en l'informe publicat per l'Executiu comunitari amb dades de 2018 en el qual identifica els desequilibris macroeconòmics de tots els socis del bloc. Dels onze indicadors que avaluen les autoritats comunitàries, Espanya suspèn en quatre.\nEn concret, la taxa mitjana d'atur durant els últims tres anys es troba a Espanya en el 17,4%, més de set punts per sobre del llindar, fixat en el 10%. «La desocupació ha caigut ràpidament, però és molt alt i està per sobre dels nivells d'abans de la crisi, especialment entre els joves i les persones menys qualificades», apunta el document.\nRespecte al deute públic, que es troba lluny del llindar del 60% del PIB, el text destaca que el «sòlid» creixement econòmic ha estat la principal causa de la seva reducció en els últims anys, però adverteix que els dèficits fiscals «persistents» impliquen que «l'encara alta ràtio de deute públic està disminuint lentament».\nEl deute del sector privat, per part seva, se situa en el 133,5% del PIB, per sobre de la referència del 133%. Encara que es va reduir al llarg de 2018, l'informe remarca que encara ha de continuar el procés de despalanquejament.\nEn particular, apunta que s'ha alentit el ritme de caiguda del deute empresarial pel lleu creixement dels nous crèdits, mentre que el de les llars ha continuat amb el seu descens a pesar que el van signar més préstecs.\nFinalment, Espanya suspèn en l'indicador de la posició d'inversió internacional neta (NIIP, per les seves sigles en anglès), que recull la diferència entre les inversions espanyoles fora del país i les inversions estrangeres a Espanya. «L'NIIP negativa ha continuat millorant, però es manté molt alta», adverteix el document.\nEl salari mínim, un obstacle\nD'altra banda, el Banc d'Espanya constata una pitjor evolució de l'ocupació en les comunitats autònomes i sectors amb una major prevalença del Salari Mínim Interprofessional (SMI), després de la pujada a 900 euros aquest any, si bé matisa que no hi ha dades «irrefutables» i que l'alentiment de l'ocupació podria obeir a altres factors, encara que veu «fonamental» que es realitzi una avaluació ex-ante i ex post de cara a la nova pujada planejada per a 2020.\nAixí ho va assenyalar, ahir, el director general d'Economia i Estadística, Óscar Arce, durant la presentació de les projeccions macroeconòmiques de l'economia espanyola, on ha confirmat que l'organisme supervisor realitzarà una anàlisi completa sobre l'impacte de la pujada del SMI d'aquest any, una vegada es disposi de la mostra de vides laborals a l'estiu o tardor del pròxim any, i realitzarà una avaluació preliminar de l'increment que es fixi per a 2020 una vegada es concreti la mesura.\n«No tenim des d'aquesta institució cap visió negativa, ni molt menys, contra que existeixi un SMI ni que s'actualitzi per complir la seva funció social de manera apropiada», va asseverar Arce, qui va subratllar, això sí, que són «ferms defensors» de la necessitat de fer avaluacions de l'impacte d'aquesta mena de mesures, «sobretot quan es fan en una magnitud tan elevada».\nEn aquest sentit, Arce ha explicat que l'organisme va realitzar una avaluació ex ante de la pujada a 900 euros del SMI conforme a la mostra contínua de vides laborals de l'any 2017, i procedirà a realitzar una altra avaluació ex post d'aquest increment una vegada es disposi de les dades de tancament d'aquest any, estimat per a finals d'estiu o tardor de 2020.


"El Comte Arnau ajuda que la tradició oral perduri en l'era digital" | Diari de Tarragona\n"El Comte Arnau ajuda que la tradició oral perduri en l'era digital"\nL'obra arriba aquest diumenge al Teatre-Auditori del Morell a les 18 hores\nImatge de l'actor i un dels impulsors de l'obra que arriba al Morell diumenge. Foto: Facebook\nJoan Arqué (Badalona, 1974) ha estudiat interpretació i dramatúrgia a l’Institut del Teatre. És un dels creadors i director d’El Comte Arnau, que aquest diumenge arriba al Teatre-Auditori del Morell a les 18 hores. L’obra narra el viatge del mite cap a l’eternitat on coneix Adelais, el seu gran amor, i Hug i Ponç, dos éssers màgics dotats amb misteriosos poders. La llegenda més apassionant de la nostra cultura.\n- Com va sorgir la idea de fer El Comte Arnau?\n- Neix de la col·laboració que fem amb el teatre de L’Aurora d’Igualada i ho vam fer amb l’objectiu que tingués continuïtat el projecte anterior, El baró dels arbres, a partir d’Il barone rampante d’Italo Calvino que sorgia d’una llegenda. Així, vam voler recuperar un mite català, però que també fos de tradició europea.\n- I van decidir fer-ho sobre el Comte Arnau.\n- Té elements d’altres mites com a ésser mitològic. S’ha alimentat de la similitud europea a l’estil de Faust o El Mal Caçador, que desafien les lleis naturals. Transgredeix i pertany de més enllà de la humanitat. És castigat eternament però en canvi es vol redimir a partir de l’amor.\n- Han hagut d’investigar força?\n- Sobretot allà on el mite es troba més arrelat que, tot i que s’escolta per Catalunya i Mallorca, és el Ripollès. Vam recórrer una ruta on la seva llegenda està més viva. Per exemple al Centre d’Interpretació del Comte Arnau a Sant Joan de les Abadesses i vam passar una nit al Castell de Mataplana, on havia estat el Comte Arnau. Tot amb l’objectiu de fer la nostra versió.\n- Hi ha diverses versions?\n- Sí, nosaltres hem treballat a partir de les llegendes de Joan Maragall i de Josep Maria de Sagarra, que són diferents però tenen coses en comú. Era important que tot i ser teatre infantil, anés més enllà i també despertés l’interès i atenció dels adults.\n- La relació amb l’Adelais varia segons la versió.\n- És un personatge femení del qual el Comte Arnau s’enamora. Apareix a la majoria de versions però amb connotacions lleugerament diferents, sobretot en el tracte d’ell cap a ella.\n- Parli’m de l’espectacle.\n- Tot està pensat per crear una atmosfera que traslladi a l’espectador a l’època del Comte Arnau. Hi ha música en directe amb instruments clàssics com la mandolina, la tenora, la guitarra, el saxo, però també amb elements naturals com l’aigua, la fusta i les carabasses. A més apareixen titelles, mascares, etc. És un espectacle complet, ja que explica una narració a través de diferents elements i així permet arribar a més gent.\n- Quins dubtes van sorgir durant la creació de l’obra?\n- El que teníem clar és que no seria un espectacle només per a nens. Dubtaven si s’entendria tot, ja que hi ha molta informació i ho volíem explicar d’una manera sense trair la tradició. Però el retorn que vam tenir del públic va reafirmar la nostra feina i va esvair tots els neguits.\n- Com va la gira d’El Comte Arnau?\n- Vam estrenar a la Fira Mediterrània de Manresa de l’any passat i també vam passar per la Mostra d’Igualada i ens han sortit bastants bolos, així que anirem explicant el mite per Catalunya.\n- És important que la tradició oral estigui viva en l’era digital?\n- Amb l’avenç de la tecnologia es corre el perill que desapareguin històries, llegendes, mites, que pertanyen a la tradició oral. Almenys amb aquesta obra podem aportar per a què perduri.


Munté aposta pel diàleg amb les entitats socials durant l'Assemblea General de la Taula del Tercer Sector - Social.cat\nMunté aposta pel diàleg amb les entitats socials durant l'Assemblea General de la Taula del Tercer Sector\nRepresentants de les 32 entitats membres de la Taula del Tercer Sector van participar a l'Assemblea General\nDivendres, 19 d'abril de 2013 | 15:30 h\nLa XXIX Assembla General de la Taula del Tercer Sector va començar amb unes paraules de benvinguda de la consellera de Benestar Social i Família, Neus Munté reafirmant la voluntat de diàleg entre el seu Departament i les entitats socials del país. Munté va admetre ser coneixedora de les dificultats econòmiques que estan passant moltes entitats i va assegurar que treballa per resoldre els impagaments del govern català a algunes entitats del Tercer Sector Social. Paral·lelament, Munté va assegurar que la retallada del 7% dels funcionaris no afectarà als concerts amb els entitats socials, com en un primer moment s'havia dit. Durant la seva intervenció, Munté va anunciar que les propostes en la lluita contra la pobresa que la Taula del Tercer Sector, en el marc del Grup d'Inclusió, ha presentat al Departament, seran incloses en el futur Pacte Nacional contra la pobresa.\nPer la seva banda, la presidenta de la Taula del Tercer Sector va presentar l'informe de la presidència del primer trimestres de l'any en el qual va destacar la molta feina feta per la Taula, les seves entitats i la feina feta amb altres agents socials i institucions: la presentació del ‘Full de ruta social' a 7 consellers, al president Mas i a tots els partits polítics, el Pla d'Inclusió de Barcelona, la ILP per al dació en pagament, la Declaració de males pràctiques de les Administracions Públiques en els programes socials, l'entrada al Consell de Treball Econòmic i Social... per citar alguns exemples.\nGuiteras va ressaltar, en presència de la consellera Munté , que “com més a la una anem Govern i Tercer Sector, com més diàleg i cooperació hi hagi entre nosaltres, com més sintonia i complicitat tinguem... més podrem fer avançar Catalunya en la línia i la direcció que volem. Guiteras va apostar per “un Tercer Sector Social fort, cohesionat, pluralista i eficaç és una de les claus per superar la crisi social en la direcció d'una societat més democràtica, més justa i igualitària arrelada en els valors de l'ètica, la convivència i la dignitat de totes les persones, la solidaritat, la llibertat i el compromís cívic de la ciutadania”.\nDurant el transcurs de l'assemblea es va aprovar per unanimitat:\n- La liquidació del pressupost auditat de l'any 2012\n- El canvi de substitució dels representants titular i suplent de COCARMI a la Junta Directiva. A partir d'ara, Marta Poll en serà la titular i en Francesc Pérez, el suplent.\n- La de modificació del nostre Reglament en l'apartat de les quotes\nA la part final del a XIXX Assembla, Josep Balletbò, membre de l'equip tècnic de la Taula del Tercer Sector va explicar el Projecte ‘Finan'3: Propostes per a l'enfortiment de les capacitats financeres del Tercer Sector Social'.


Posted by: Parc UdG General 15 Nov 2016 Comentaris: 0 Tags: conferències, salut, VICOROD\nPosted by: Parc UdG General 15 Nov 2016 Comentaris: 0 Tags: grup de recerca, materials, TECNIO\nPosted by: Parc UdG General 08 Nov 2016 Comentaris: 0 Tags: periodisme, UdG\nLa Universitat de Girona –a través del Campus de Comunicació Cultural i Corporativa- i NacióDigital han acordat unir esforços per crear un laboratori de recerca i experimentació en l’àmbit del periodisme digital, tant a nivell tecnològic com de nous formats i llenguatges periodístics. Es tracta d’un centre mixt, que s’instal·larà al Parc Científic i Tecnològic de la UdG, i que estarà dirigit per un equip interdisciplinari d’investigadors i professionals de la informació. Els resultats es veuran a la nova Edició Girona de NacióDigital on es posaran a prova els productes resultants de l’experimentació. Aquest divendres s’ha formalitzat l’acord a Girona, amb la presència del conseller delegat de SCG Aquitània SL, Miquel Macià, i el rector de la universitat, Sergi Bonet.\nEl laboratori, batejat amb el nom de NacióDigital Labs&Data-Laboratori d’Innovació en Nous Formats i Llenguatges Periodístics, posarà en comú l’experiència de NacióDigital que enguany compleix 20 anys amb l’aportació de coneixement, recerca i innovació de la Universitat de Girona. Estarà dirigit per un equip interdisciplinar d’investigadors i professionals de la informació i serà una de les “apostes claus” de NacióDigital i el seu entorn de mitjans associats per “consolidar i ampliar el seu lideratge”.\nLa directora de NacióDigital, Karma Peiró, ha qualificat aquesta aliança com a “insòlita” però “molt necessària” perquè la innovació és “el principal repte d’un mitjà per saber com es presentarà la informació” en un futur malgrat que els mitjans “tenen poc temps i recursos per fer-ho”. “Per això és tan important aquest acord, amb un grup de professionals i un centre investigador com el que facilitarà la UdG”, ha afegit. Peiró també ha admès que aquesta aliança arriba en un moment “potent” per a NacióDigital perquè des de fa un any i mig és líder d’audiència com a mitjà en català a la xarxa i perquè recentment ha estat guardonat amb el Premi Nacional de Comunicació 2016. I això, ha assenyalat, “ens dóna força i empenta per engegar aquest projecte amb moltes ganes”.\nLa Universitat de Girona proporcionarà investigadors i material acadèmic i de recerca en funció dels projectes estratègics que es vagin fixant mentre que NacióDigital aportarà l’experiència sobre les necessitats de les empreses periodístiques i dels professionals de la informació. Aquest treball conjunt comportarà la creació de nous productes, aplicacions i nous formats que es mostraran i provaran a la nova Edició Girona de NacióDigital, la redacció de la qual també funcionarà al Parc Científic i Tecnològic. Serà una edició especial on es mostrarà tot allò que surti del laboratori i que, en cas que funcioni, s’aplicarà a les 18 edicions locals que té aquest mitjà i l’edició nacional.\nEl laboratori també comptarà amb la participació d’estudiants en pràctiques del camp de la comunicació i la informàtica, uns perfils “molt demandats” al mercat laboral, segons ha apuntat el vicerector de Planificació, Innovació i Empresa, Ramon Moreno.\nPer la seva banda, el conseller delegat de SCG Aquitània SL, Miquel Macià, ha afirmat que la vinculació entre empresa i universitat és “fonamental” pel progrés d’un país i ha defensat que aquest laboratori, a banda de la transferència de coneixements i investigació tecnològica, també servirà per posar en contacte estudiants amb empreses i preparar-los pel mercat laboral.\nFinalment, el rector de la UdG, Sergi Bonet, ha assenyalat que la creació d’un centre com aquest “simbolitza” i encaixa amb la funció de transferència de coneixement que ha de dur a terme tota universitat.\nL’acord per la creació del laboratori s’ha rubricat aquest divendres a la seu del Rectorat de la UdG.\nPosted by: Parc UdG General 03 Nov 2016 Comentaris: 0 Tags: APP, TIC\nPosted by: Parc UdG General 03 Nov 2016 Comentaris: 0 Tags: ajudes, finançament, R+D, R+D\nPosted by: Parc UdG General 28 Oct 2016 Comentaris: 0 Tags: Fires i congressos, internet of things\nEl centre tecnològic Eurecat (membre de TECNIO) presenta una llar que cuida de la salut dels que hi viuen mitjançant dispositius connectats a Internet que permeten el seguiment de les seves constants vitals, la personalització dels seus hàbits i rutines, fer exercicis de rehabilitació o s’asseguren que segueixin uns bons hàbits d’alimentació, a la fira IOT Solutions World Congress, que té lloc a Barcelona del 25 al 27 d’octubre.\nEn concret, Eurecat donarà a conèixer un nou sistema de monitorització que fa possible prendre paràmetres clínics físics com la tensió, el pes, les pulsacions, els nivells de glucosa o la temperatura, així com respondre qüestionaris personalitzats i establir consultes virtuals des de casa o qualsevol ubicació.\nAquest nou sistema de telemonitorització, denominat ekenku, és òptim per al seguiment de les constants en casos de malalts crònics complexos o de pacients que requereixen aquesta atenció, com pot ser després d’episodis aguts o abans i després d’una intervenció.\nSolucions IoT per a Smarthomes i ehealth\nEn paraules del director d’eHealth d’Eurecat, Felip Miralles, es tracta d’una solució “molt transparent i fàcil d’utilitzar per part del personal sanitari i de l’usuari”, que permet que el pacient no hagi d’estar ingressat a l’hospital en casos que prescrigui el metge, ja que “por ser vigilat per prevenir aguditzacions des de qualsevol lloc”.\nL’aposta d’Eurecat en l’entorn de l’SmartHome i l’eHealth es completa amb ekauri, una solució IoT que, a través d’un petit grup de sensors sense fils repartits en el domicili, possibilita la personalització d’hàbits i rutines tenint especial cura amb mantenir la intimitat de la llar. Aquest sistema permet la creació de nous serveis per millorar la qualitat de vida, la seguretat i l’autonomia de les persones majors, amb discapacitat o dependència que viuen o passen moltes hores soles a casa.\nLa casa connectada a Internet també incorpora la plataforma de rehabilitació a domicili Rewire, que utilitza jocs de Kinect i d’altres gadgets pel monitoratge de les tasques de rehabilitació pautades i personalitzades des d’una estació clínica remota.\nEurecat ha participat també en el desenvolupament d’un robot intel·ligent que vetlla perquè la gent gran compleixi les seves dietes. Es tracta de ChefMySelf, un sistema de cuina intel·ligent que personalitza i automatitza la preparació de les dietes, especialment pensat perquè les persones grans mantinguin hàbits saludables d’alimentació.\nEl robot proporciona eines per programar els àpats setmanals i recomana menús en funció de l’estat de cada usuari i de si pateix algun tipus de malaltia. D’acord amb la programació setmanal, genera la llista de la compra i la reflecteix sobre el dispositiu mòbil de l’usuari. La màquina també inclou funcionalitats que permeten la monitorització del consum diari de calories, vitamines i minerals perquè l’usuari controli la seva alimentació. Per motivar la interacció social, ChefMySelf ofereix un conjunt de serveis per a publicar i comentar noves receptes produïdes pels propis usuaris, als que permet interactuar amb l’enviament de missatges.\nPosted by: Parc UdG Innovació, tecnologia i R+D, Innovació, tecnologia i R+D 27 Oct 2016 Comentaris: 0 Tags: EBT, internacionalització, internacionalització, internacionalització, internacionalització, internacionalització, tecnologia, tecnologia, tecnologia, tecnologia\nPosted by: Parc UdG Finançament, Premis 21 Oct 2016 Comentaris: 0 Tags: jornades, premis, premis\nPosted by: Parc UdG Blog del parc, Blog del parc, Blog del parc, Blog del parc, Blog del parc, Blog del parc, Blog del parc, Blog del parc, Blog del parc, Emprenedoria, Emprenedoria, Emprenedoria 19 Oct 2016 Comentaris: 0 Tags: biotecnologia, biotecnologia, emprenedoria, emprenedoria, emprenedoria, emprenedoria, emprenedoria, emprenedoria, emprenedoria, emprenedoria, èxit empresarial, èxit empresarial, èxit empresarial, èxit empresarial, èxit empresarial, Parc Científic i Tecnològic de Girona, recerca, recerca, recerca, recerca, recerca, recerca, recerca, recerca, usuari Parc, usuari Parc, usuari Parc, usuari Parc, usuari Parc, usuari Parc\nTinc un idea és un programa que retrata de forma innovadora aquelles persones, projectes i iniciatives que aporten talent, viabilitat i valor social, que amb més de 4 anys en antena per La 2 de TVE a Catalunya, és l’espai televisiu de referència dels emprenedors i emprenedores de Catalunya.\nCada setmana diversos testimonis expliquen la seva experiència personal i empresarial a l’hora de tirar endavant les seves iniciatives. Ho fan juntament amb altres professionals, experts i persones dels seu entorn familiar que ajuden entendre la seva experiència vital i professional.\nEn aquesta ocasió entrevisten el president de l’Associació Joves Emprenedors Catalunya, AIJEC, Eloi Palà, que és també director de l’empresa Sevibe Cells ubicada al Parc Científic. El director mèdic del centre, Josep Maria Pujal, explica quina és la feina que es fa al laboratori.


TSB confia en IDP per a realitzar la seva nova plataforma logística a Ribarroja de Túria (València - IDP - ingeniería · medio ambiente · arquitectura\nInici>Noticias> TSB confia en IDP per a realitzar la seva nova plataforma logística a Ribarroja de Túria (València\nTSB confia en IDP per a realitzar la seva nova plataforma logística a Ribarroja de Túria (València\nTSB i IDP tanquen un acord estratègic per al desenvolupament del projecte de la nova plataforma logística per a l’operador de paqueteria industrial, situada a Ribarroja de Túria (València).\nLa plataforma logística, situada en una parcel·la de 12.500 m², comptarà amb superfície aproximada de 6.345 m² i un edifici adossat d’oficines de 406 m². Es realitzarà també la urbanització interior de la parcel·la amb capacitat per a 10 places d’aparcament per a vehicles lleugers, 25 per a camions i 30 per a furgonetes i zones enjardinades.\nTSB, és una empresa líder de transport i logística de paqueteria industrial que ofereix un servei global a nivell nacional, internacional terrestre, overseas (aeri i marítim) i logística. Compta amb 52 delegacions de distribució i 18 centres logístics, una flota amb més de 950 vehicles i supera una facturació de 150 milions d’euros anuals.\nEls pilars del desenvolupament de la companyia es basen en una potent estructura de IT, en la qual la informació és la clau per a oferir indicadors de seguiment i monitoratge dels processos a temps real i la modernització i ampliació constant de les seves instal·lacions.\nEl Grup IDP està especialitzat en la prestació de serveis d’enginyeria, medi ambient i arquitectura mitjançant la metodologia BIM, que resulta essencial tant en el disseny com en la gestió global de les obres i que permet garantir i complir les més altes exigències a nivell de programació i costos, reduint els terminis i incertesa de les obres de construcció.\nAmb més de 20 anys d’experiència nacional i internacional, IDP ha acumulat una gran experiència amb més de 8.000 projectes finalitzats amb èxit, tancat unes vendes l’any passat d’11 milions d’euros.\nIDP s’adjudica el projecte de R+D+I HYBRIS de la Unió Europea\nIDP renova el seu compromís amb la Red Española del Pacto Mundial de las Naciones Unidas


Controla el teu edifici amb l’última tecnologia en videoporters de la mà de Tegui\nInici » Blog » Controla el teu edifici amb l’última tecnologia en videoporters de la mà de Tegui\nControla el teu edifici amb l’última tecnologia en videoporters de la mà de Tegui\nLa marca de porters i videoporters automàtics Tegui ha presentat un nou configurador web per a aquests dispositius, fàcil d’utilitzar i dirigit a persones amb pocs coneixements tècnics. Les funcionalitats d’aquest aplicatiu web, que ha creat el grup Legrand, permet el control de fins a 100 habitatges on s’inclouen gestions com la il·luminació dels espais comuns, segons accessos o el monitoratge de telecàmeres addicionals.\nA més a més, el nou configurador web de Tegui conté totes les opcions en mòduls de funcions, com un lector RFID per al control d’accés, visualitzador, càmera estàndard amb objectiu gran angular, capaç de gravar de nit, i un teclat alfanumèric. D’altra banda, les plaques interiors dels porters i els videoporters automàtics disposen de les últimes novetats en domòtica i internet, gràcies al programa Eliot, produït per Legrand i que ja vam detallar anteriorment al nostre blog.\nVideoporters equipats amb l’última tecnologia de Tegui\nTegui disposa d’una gamma de dispositius entre els quals podem trobar Swing, Classe 100, Classe 300 i el nou Classe 300X13E. Aquest últim, l’únic que disposa de tecnologia WIFI, permet interactuar amb el configurador de Tegui des del teu smartphone. Cal destacar, a més, que les plaques exteriors dels porters i videoporters són Sfera New i Robur, amb possibilitat de personalitzar-les i encastar-les dins la paret. A continuació et mostrem el vídeo sobre les funcionalitats que té el programa Elliot, del grup Legrand, el qual hem esmentat unes línies més amunt. Es tracta de tota una revolució tecnològica, aplicable a totes les situacions quotidianes que et puguis imaginar!\nConfigura el teu porter o videoporter automàtic amb una interfície fàcil i intuïtiva\nLa pàgina web de Tegui ofereix un complet simulador que permet a l’usuari escollir els diferents accessoris que vol incloure en el seu videoporter o porter automàtic. D’aquesta manera, Tegui aposta per la personalització dels dispositius, amb una interfície fàcil, còmode i intuïtiva. Així mateix, amb pocs clicks pots triar entre les plaques exteriors i interiors amb les quals opera Tegui, com Robur o Allmetal, la possibilitat d’escollir les propietats de la càmera que pot equipar la placa exterior del videoporter (incloure un objectiu gran angular, sensor antipluja, o un mòdul amb visió diürna i nocturna, etc...). A més, també inclou una àmplia varietat en mòduls de polsadors (numèrics o gràfics) i mòduls electrònics d’accés, dirigit a persones amb discapacitats auditives.


Comprar Coma Blanca 2015. Vi blanc | enterwine.com\nVi Blanc Coma Blanca 2015\nVi blanc d'El Priorat. Cupatge de Garnatxa Blanca i Macabeu fermentat i criat durant 6 mesos en bóta. Posterior repòs de 18 mesos en ampolla.\nEl gran Coma Blanca és la joia del celler Mas d'en Gil. La qualitat d'aquest excepcional vi blanc criança d'El Priorat es pot comparar, sense cap exageració, a la dels grans vins blancs de la Borgonya.\nCupatge de Garnatxa Blanca i Macabeu, el raïm prové de dues vinyes plantades en 1941 i 1945 en un terrer de sòls heterogenis, en un indret envoltat de pins, conreus mediterranis i matolls boscans.\nVeremat a mà, un cop al celler el raïm es va desrapar i va macerar en fred durant 8 hores per a estimular l'extracció de components aromàtics. La fermentació va tenir lloc en bótes de roure a temperatura controlada. Un cop acabada, Coma Blanca 2015 es va criar a les bótes durant 6 mesos amb les mares. Finalment, va ser filtrat amb delicadesa abans de ser embotellat.\nAquest magnífic vi blanc criança va reposar 18 mesos a l'ampolla abans de sortir al mercat.\nDecanteu aquest vi blanc d'El Priorat, pel cap baix, mitja hora abans de servir-lo. Serviu-lo en copes grosses.\nNet i brillant, Coma Blanca és de color groc brillant amb rivet daurat. Aquest vi blanc criança és glicèric, i forma una llàgrima densa a la copa.\nCorprenedora riquesa d'aromes, pròpia d'un vi blanc de categoria internacional. Hi ha fons profund fons mineral, amb una nota fumada i salina, que emmarca les notes de fruita blanca madura i codony. Aquest cupatge de Garnatxa Blanca i Macabeu no deixa d'evolucionar, i amb el temps apareixen notes d'herbes aromàtiques i flors blanques.\nEl paladar d'aquest vi del celler Mas d'en Gil és dels que queden al record. Untuós, intens, i a la vegada molt fresc, sense pesantor, amb un equilibri excepcional. Sorprèn la mineralitat salina, combinada amb la fruita blanca madura i les notes de flors i un toc d'hidrocarburs que fa pensar en els grans Rieslings. Final fresc i llarguíssim.\nInsistim en la importància que serviu Coma Blanca 2015 en copes grans, a fi de gaudir-ne de tots els matisos. Combineu-lo amb un arròs de llamàntol, amb carns blanques o amb formatges de categoria.\nAperitius, Arrosos de peix, Arrossos caldosos, Aus, Caça de ploma, Carns blanques a la graella, Carns blanques rostides, Civet, Formatges de pasta suaus, Marisc a la graella, Marisc amb salsa, Marisc cuit, Pastes amb salsa de peix, Peix blanc a la graella, Peix blanc al forn, Pernil d'ànec, Pollastre estofat, Pollastre rostit, Risotto, Verdures farcides de peix\nBec vins d'arreu del món, i com a amant dels blancs he de dir que aquest és a l'alçada dels millors. Orgullós del Priorat!\nOpinat per Àlex Gutiérrez (publicat a 8 juliol de 2021)


Els elements: Una exploració visual de tots els àtoms coneguts de l'Univers\nInstitut d'Estudis Catalans; Publicacions de la Universitat de València; Servei de Publicacions de la Universitat Autònoma de Barcelona, 2011\nObra de divulgació científica que explora de manera visual els cent divuit elements de la taula periòdica. Organitzat de la mateixa manera que la taula periòdica, mostra cada element mitjançant una fotografia de grans dimensions amb fons negre de l'element pur i de les diferents formes en què està present en el món. Cada pàgina conté un text que explica la història de l'element i les dades científiques fonamentals que el defineixen com el pes atòmic, la densitat, la seva configuració electrònica, lespectre demissió...etc. A les primeres pàgines es descriu la taula periòdica en conjunt i com sha arribat al format actual.\nàtom, química, química inorgànica, taula periòdica, química dels elements i compostos\nEducació secundària obligatòria - 1r - 2n ESO - Ciències de la naturalesa/Física i química/Biologia i geologia: Elements i compostos, Propietats de la matèria, Estructura corpuscular de la matèria, Matèria i materials; Química: La química dels elements i dels seus compostos + informació\nTé 240 pàgines impreses sobre fons negre amb lletres blanques. Conté grans fotografies en color. Enquadernat amb tapa dura


Salut demanarà suprimir classes universitàries presencials durant 15 dies | NacióDigital\nSalut demanarà suprimir classes universitàries presencials durant 15 dies\n"Si el virus s'està expandint, haurem de prendre més mesures", adverteix Argimon, que també recomanarà el teletreball a les empreses\nper NacióDigital , Barcelona, 11 d'octubre de 2020 a les 10:32 |\nNoves mesures a la vista per frenar l'augment de casos de coronavirus. El secretari de Salut Pública, Josep Maria Argimon, ha anunciat en una entrevista a RAC 1 que el Govern treballa per demanar a les universitats la supressió de les classes presencials durant quinze dies. A més, també durant quinze dies es recomanarà el teletreball a les empreses que hagin fet tornar els treballadors a l'oficina.\n"Les empreses haurien de dissenyar aquests plans de teletreball que van fer durant abril i maig, com a mínim durant quinze dies. No cal cap dictamen d'un jutge, però necessitem que tots prenguem consciència i es dugui a terme", ha argumentat, i ha advertit que calen noves mesures perquè l'expansió del virus influeix en el sistema sanitari, si bé ha precisat que "de moment" la repercussió és petita.\nArgimon ha avisat que probablement es tancaran les pistes de bàsquet i els parcs d'adults que es fan servir com a gimnàs, però no els parcs infantils. D'altra banda, està en estudi si s'apliquen noves mesures que afectin bars i restaurants.\nLes noves mesures del Govern, ha explicat, aniran destinades a "reduir la mobilitat i la interacció social" i busquen evitar que l'atenció als pacients de Covid "deixi de banda els malalts que no són per Covid". A hores d'ara el 5% dels pacients a urgències ho són per Covid.\nAquest diumenge Salut ha registrat més de 2.000 nous positius mentre que el risc de rebot continua creixent sense aturador i ja frega els 300 punts a Catalunya. En el moment en què se supera la barrera dels 100 ja es considera una xifra alarmant. Pel que fa a la velocitat de contagi del virus ja supera l'1, situant-se a 1,30. Vol dir que de mitjana, cada infectat per coronavirus, contagia més d'una persona.\nEl risc de rebrot continua creixent i ja se situa als 289 punts\nSocietat, mesures contra la Covid-19, Josep Maria Argimon, Covid-19, coronavirus


Sandpiper Poole Regne Unit - Ofertes d'hotels amb els MILLORS DESCOMPTES EN LÍNIA\n51 Catalina Drive, Poole Town, Poole, Regne Unit, BH15 1UZ - Veure al mapa\n"It's just nice and homely clean and well looked after have s..."\nSi el que està buscant és per un hotel ben situat a Poole, no busqui més enllà de Sandpiper. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Sandpiper asseguren una estada plaentera als seus clients. L'hotel ofereix accés a una gran gama de serveis, inclosos aparcament de cotxes, Zones públiques amb Wi-Fi.\nL'ambient de Sandpiper es reflexa en cada habitació. forn microones, aparell de televisió, rentadora, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Poole, faci de Sandpiper la vostra llar.\nL’allotjament no disposa de recepció. Podeu recollir les claus a: Quay Holidays, Orchard Plaza, 41 High Street, BH151EG Poole. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Sandpiper de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els comentaris (14) Parelles (10) Viatgers en solitari (3) Famílies amb infants grans (1)


Konami estrena l'avantsala de l'E3 i marca tendència\nDemà comença oficialment l’E3 2012. Tot i això són moltes les empreses que volen tenir més protagonisme i per no quedar diluïdes entre les més de les més de dues-centes companyies que tenen presència a la fira, fan conferències PRE-E3. Konami va emetre eldivendres 1 de juny un vídeo en el que presentava les seves principals armes per a l'Electronic Entertainment Expo 2012.\nDesprés d'una conferència terrible durant l'E3 de 2011 on Konami va citar a tota la premsa per acabar fent una presentació en vídeo, l’empresa japonesa ha decidit no fer el ridícul. Aquest any i més d'hora que mai, Konami ha parlat a través d’un vídeo de trenta minuts, dels seus plats forts de cara a l'any fiscal 2012.\nAl vídeo s'han pogut veure les novetats de control del nou PRO Evoluction Soccer 2013, s'han vist imatges de joc real de Metal Gear Solid Rising Revengance i s'ha confirmat la continuació de Castlevania: Lords of Shadow.\nTot i això, el més significatiu del vídeo s'ha vist al principi. Konami ha dedicat més de deu minuts a parlar dels jocs per a mòbils i per a plataformes socials com Facebook. Konami s'ha convertit en un partner de Zynga, una de les empreses amb més pes dins de la indústria dels videojocs per a telèfons mòbils, navegadors i plataformes socials. Es confirma, doncs, que en aquest E3 viurem un gran canvi pel que fa a la importància que tindran les noves plataformes d'oci digital.


Valverde reconeix que el València "és un rival dur" i veu llunyà el 7-0.\nEl FC Barcelona rep el València CF al Camp Nou --21.30 hores / Telecinco i GOL-- en l'anada de les semifinals de la Copa del Rei amb l'omnipresència del 7-0 de fa dos anys en el mateix escenari que, recordats els entorns de tots dos clubs, està en l'aire i amb el qual hauran de lluitar tant els blaugranes, temorosos del que pugui passar a Mestalla a la tornada, com un València esguerrat però millorat.\nPerò cap dels dos clubs esperen per res un duel similar a aquell 7-0. De fet, en roda de premsa, Ernesto Valverde va negar que aquest partit hagi de ser per a res semblant al de fa dos anys. "Per descomptat serà diferent. Un 7-0 no és normal en un partit de Primera, en aquell moment el València estava en un moment complicat i demà no serà aquest partit, ni de bon tros", ha sentenciat.\n"Al València li veig un rival semblant, en aquell moment estaven en una ratxa boníssima de guanyar molts partits. Després han acusat aquest mes de molt tràfec amb tants partits, és possible que pugui influir. Però els veig amb el mateix potencial", va assegurar rememorant l'empat aconseguit pels 'che' a Laliga davant el seu equip.\nL'entrenador del Barça ha reconegut que l'han de jugar i han de provar-ho tot per sorprendre un rival minvat per les lesions però del qual recela donada la seva bona temporada. "Sé que tenen jugadors dalt amb força com per fer gols, és el que solen fer. És un rival dur, està fent una gran temporada, i és fonamental en aquest primer partit tenir un gran resultat perquè a casa són forts, també fora de casa on solen marcar ", va avisar sobre el València de Marcelino García Toral.


Un excarter de Coma-ruga s'enfronta a dos anys de presó per tenir a casa més de 500 cartes sense repartir | NacióDigital\nUn excarter de Coma-ruga s'enfronta a dos anys de presó per tenir a casa més de 500 cartes sense repartir\nper ACN , 21 d'agost de 2016 a les 09:54 |\nUn extreballador de Correus de l'oficina de Coma-ruga, al Vendrell, s'enfronta a dos anys de presó, a una multa de 6.000 euros i a sis anys d'inhabilitació per a càrrec públic pels presumptes delictes d'infidelitat en la custòdia de documents i de violació de secrets. Els fets es remunten al juliol del 2009, quan personal del jutjat que estava executant el seu desnonament va descobrir a l'interior del domicili un total de 541 cartes sense repartir -138 de les quals obertes-.\nSegons recull l'escrit d'acusació del fiscal, l'home vivia de lloguer al mateix bloc de pisos on s'ubicava l'oficina de Correus d'aquest barri marítim del Vendrell. El judici, que se celebrarà amb jurat popular, està previst pel 16 de setembre a l'Audiència de Tarragona.\nSegons el ministeri fiscal, l'any 2009 l'acusat, Alfonso D.A., que actualment té 67 anys, treballava a l'oficina de Correus de Coma-ruga, portant a terme les funcions de repartiment de correspondència com a carter, "tenint l'obligació de custodiar la correspondència i entregar-la als seus destinataris". La fiscalia conclou que l'acusat "va accedir al contingut de les cartes, secret, sense el permís previ dels seus destinataris i que contenien factures, extractes bancaris i currículums vitae, entre d'altres".\nGran part de la correspondència intervinguda estava datada entre el 10 de novembre de 2006 i el 20 de maig de 2009, i totes elles amb diverses adreces de Coma-ruga, tant de la zona de repartiment del carter com d'altres seccions. A més, es van localitzar avisos certificats d'arribada que el propi acusat havia omplert manualment amb la seva lletra, així com diversos productes.\nL'home afirma que desconeix com van arribar els sacs a casa seva\nDesprés d'aquests fets, Correus va acomiadar el treballador i, al seu torn, aquest va presentar una demanda contra l'empresa. L'home treballava a Correus des de l'any 2005 i, en la seva declaració davant del jutjat d'instrucció, va afirmar que desconeixia que al seu domicili hi tenia sacs amb correspondència i que ignorava com hi havien pogut arribar.\nEn les al·legacions que va presentar en la demanda contra l'empresa, però, l'acusat va admetre que, aprofitant la proximitat del seu domicili amb l'oficina, habitualment la correspondència que no podia entregar la deixava a casa i la retornava l'endemà. Segons la seva versió, això ho feia perquè quan acabava el repartiment l'oficina ja havia tancat.\nEs dóna el cas que el procediment, que es va iniciar el 16 de novembre del 2009 per part del jutjat d'instrucció número 7 del Vendrell, s'ha dilatat en el temps perquè l'acusat ha estat en parador desconegut entre el març del 2010 i el febrer del 2011, i entre el 9 de gener de 2013 i el 30 de març de 2015, segons fonts judicials.\nTerritorials, Societat, presó, cartes, Vendrell, Tarragona


FERRANDO ROCHER, MIGUEL - VA -\nMiguel Ferrando-Rocher és Enginyer de Telecomunicacions per la Universitat Politècnica de València (UPV), València, Espanya, des de 2012 i doctor enginyer des de 2018. En 2012, es va unir a l'Equip de Sistemes de Radiació Complexos de l'Institut d'Electrònica i Telecomunicacions de Rennes (França) com a investigador, on va participar en antenes reflectarray per a aplicacions satel·litàries en col·laboració amb Thales Alenia Space.\nEn 2016, es va unir a la Universitat Tecnològica de Chalmers, Göteborg, Suècia, com a investigador convidat. Des de 2013, ha estat en el Grup de Radiació Electromagnètica de l'Institut de Telecomunicacions i Aplicacions Multimèdia de la UPV. Els seus interessos d'investigació actuals inclouen la comunicacions per satèl·lit en moviment (SATCOM-on-the-move), arrays d'alt guany en tecnologia Gap Waveguide (GW) i components d'ones mil·limètriques. El Dr. Ferrando-Rocher va rebre el Premi al Millor Jove Investigador d'Espanya en el camp de les antenes i la propagació en la Conferència URSI en 2017. En 2019, a més, va rebre de Premi COIT-AEIT del Col·legi Oficial d'Enginyers de Telecomunicació (COIT) i l'Associació Espanyola d'Enginyers de Telecomunicació (AEIT). La seua tesi doctoral basada en noves solucions d'antenes en la banda de mil·limètriques per a comunicacions per satèl·lit va ser guardonada amb el premi AIRBUS Space and Defense. Durant la seua formació, va rebre una beca Erasmus per a estudiar en la Universitat de Gant (Bèlgica) en 2010.\nDes de setembre de 2019 és Professor Ajudant Doctor en la Universitat d'Alacant, dins del departament de Física, Enginyeria de Sistemes i Teoria del Senyal. La seua activitat investigadora es desenvolupa en el Grup de Microones i Electromagnetisme (GMECA). A més, és Chief Innovation Officer de Stratolloon, una start-up que innova en el negoci de la investigació a alta altitud i que ha sigut reconeguda amb importants premis nacionals i internacionals.


Bullpadel Tanton Blau comprar i ofertes a Smashinn\nDescripció Bullpadel Tanton\nPolo de màniga curta en teixit elàstic lleuger amb cremallera tancada amb calor i front imprès.\nTots els productes de tenis i pàdel de la categoria de Polos són d’una gran qualitat de fabricació i s’han ideat cuidats fins al més mínim detall. A smashinn trobaràs tot el catàleg de Roba home de Bullpadel. El preu de Bullpadel Tanton és 35.95 $. Fent la compra obtens la garantia del preu més baix i pots fer el pagament en un entorn totalment segur. A més a més, t’oferim un servei d’entrega ràpida i eficient perquè ho rebis a casa ben aviat!\nCaracterístiques Bullpadel Tanton\nTecnologias Bullpadel Tanton